अगर आतंकी संगठन पाकिस्तान पर नियंत्रण स्थापित करने में कामयाब हो जाते हैं तो पश्चिम के देशों पर हमले के लिए दूसरा विकल्प तैयार हो जाएगा। पाकिस्तान, ईरान और उत्तर कोरिया के रास्ते पर चला जाएगा। आप को ये पता है कि ये दोनों देश वैश्विक सुरक्षा के लिए सबसे बड़ा खतरा बन चुके हैं। पाकिस्तान पर ज्यादा दबाव बनाने का मतलब है कि आप पहले से ही अस्थिर मुल्क को और अस्थिर बना रहे हैं। इन सब हालात में यूएस की तरफ से ज्यादा दबाव या भारत द्वारा हस्तक्षेप उल्टा पड़ सकता है। इन सब हालात से निपटने के लिए चीन पर दबाव बनान पड़ेगा। पाकिस्तान में चीन का प्रभाव अमेरिका से ज्यादा है। पाकिस्तान बिना चीन की मदद के परमाणु संपन्न राष्ट्र नहीं होता। पाकिस्तान को बर्बादी से बचाने की जिम्मेदारी चीन की है।